Onorariile avocaților vor fi mai scumpe în 2021. Cât costă un proces de divorț sau contestarea unei amenzi.
Un proces de divorț costă cel puțin 5.000 de lei. Contestarea unei amenzi primite de la Poliția Rutieră costă minimum 1.100 de lei. O oră din timpul unui avocat se plătește cu cel puțin 220 de lei.
Cine are nevoie de avocat, deși nu este de dorit, va plăti și mai mult, de anul ăsta. Să zicem că cineva vrea să conteste amenda pe care a luat-o de la Poliție pentru că a depășit viteza legală: cel puțin 1.100 de lei.Dacă este nevoie de un avocat pentru procesul de divorț – cel puțin 5.000 de lei. Cam 2.600 de lei e onorariul unui avocat pentru reprezentarea într-un proces de adopție.Toate sumele astea sunt tarife orientative – nu pot fi mai mici, dar pot fi majorate. Și tot o recomandare din partea Baroului: o oră din timpul unui avocat costă cel puțin 220 de lei.